חותמות דואר ברשות הפלסטינית

חותמת דואר היא מרכיב יסוד בפעילותו של בית דואר, ובאמצעותה מטביעים על המעטפות ושאר דברי הדואר את הפרטים המזהים של בית הדואר בו הם נמסרו למשלוח. למעשה, הכנסתה לשימוש של חותמת דואר מציינת את תחילת פעילותו של בית הדואר, והוצאתה משימוש מציינת את הפסקת פעילותו.

בשנים הראשונות לפעילותו של דואר הרשות הפלסטינית הופעלו בסניפיו שלושה טיפוסים של חותמות רגילות לשימוש שוטף:
 חותמתמטיפוס "גשר"תוצרת מצרים  חותמתעשויה גומיתוצרת הרשות הפלסטינית  חותמתעשויה מתכתתוצרת גרמניה מרכז|x150px  מרכז|x150px   מרכז|x150px

בנוסף לחותמות הרגילות, הוטבעו חותמות מקושטות לרגל חג המולד או לרגל אירועים מיוחדים דוגמת ביקור הנשיא קלינטון או ביקור האפיפיור. במהלך שנות ה-2000, ובמיוחד משנת 2011 ואילך, הוכנסו לשימוש ברחבי הרשות הפלסטינית חותמות דואר מטיפוסים נוספים, כולל חותמות מתכת מדגם שונה שיוצרו גם הן בגרמניה.

הסכם אוסלו א' - העברת האחריות על רצועת עזה ויריחו
רקע

השלב הראשון בהקמת הרשות הפלסטינית, שנוסח בהסכם אוסלו א', יצא לפועל בהדרגה בתחילת שנת 1994. במסגרתו, הועברה האחריות לרשות הפלסטינית על היישובים הערביים ברצועת עזה ועל העיר יריחו. העברת האחריות כללה גם את שירותי הדואר, אך המהלך נתקל בקשיים. ישראל ביקשה להעביר את הדואר כגוף פעיל ומתפקד, כדי לאפשר המשך שירותים תקין, אך הפלסטינים העדיפו לנתק קשר עם המערכת הישראלית, גם אם הדבר פגע במוכנותם התפעולית. ב-4 במאי 1994 נחתם הסכם קהיר בו נקבע כי דואר הרשות הפלסטינית יחל לפעול רשמית ב-18 במאי 1994. בהתאם, ישראל החלה באיסוף חותמות הדואר מרצועת עזה ויריחו, וההליך הסתיים עד 9 במאי. ב-9 במאי 1994 ביקר יצחק לרום, קמ"ט דואר יהודה ושומרון במנהל האזרחי, בבית הדואר ביריחו. במקום קיבלו את פניו מנהל הדואר של יריחו ונציג הממשל האוטונומי הפלסטיני משכם. נערך רישום של הציוד בבית הדואר, המקום ננעל, והמפתח נמסר למושל יריחו. לרום לקח עמו את חותמת הדואר, ולמחרת נאסף מלאי הבולים מהסניף.

הפעלת שירותי דואר הרשות הפלסטינית
בחודש מאי 1994, עם הפעלת הסכמי אוסלו א', לא הייתה הרשות הפלסטינית ערוכה להפעלתם של שירותי הדואר בשטחים שהועברו לאחריותה. בבתי הדואר ביריחו וברצועת עזה לא היו בולים (אלו הודפסו רק כחמישה חודשים מאוחר יותר) ולא חותמות דואר. סגירת בתי הדואר הישראלים שיתקה למעשה את פעילותם של בתי הדואר הפלסטינים, שהתמקדו בעיקר במסירת דברי דואר נכנס. ידוע על מעט מאוד דברי דואר שנשלחו בהיעדר חותמת דואר תוך ביטול הבולים באופן ידני.

בסוף חודש דצמבר 1994 הודיעה הרשות הפלסטינית על כוונתה להפעיל את בתי הדואר ביום 1 בינואר 1995. הודעה זו, שנשלחה בפקס, כללה את איור החותמות המתוכננות להפעלה. ביום 1 בינואר 1995 הוכנסו לשימוש החותמות הראשונות של דואר הרשות הפלסטינית. החותמות, שיוצרו ככל הנראה במצרים, עוצבו במתכונת המקובלת בחותמות מצריות בהן משולב התאריך בתוך ה"גשר" שבמרכז החותמת.

ידועות מעט מאוד דוגמאות של מכתבים מסחריים שנשלחו מבתי הדואר של הרשות הפלסטינית בתקופה הראשונה להפעלתם. כמעט כל הדוגמאות הידועות הוכנו באופן יזום על ידי מנהלי בתי הדואר בעזה וביריחו לבקשת ד"ר יוסף ואלך, אשר עסק בחקר תולדות הדואר של רצועת עזה והגדה המערבית מאז מלחמת ששת הימים וביקש לתעד בזמן אמת את הקמת דואר הרשות הפלסטינית.

טבלה מסכמת של טיפוסי החותמות
 שםבית הדואר  טיפוסי החותמות  הערות חותמתמתוכננת  חותמתגשר  חותמתהמתכת GAZA 1עזה 1  מרכז|x150px  מרכז|x150px  מרכז|x150px  חותמת זו הופעלה בבית הדואר המרכזי של עזה הממוקם בשכונת שג'אעייה שבמרכז העיר GAZA 2עזה 2  מרכז|x150px  מרכז|x150px  מרכז|x150px  חותמת זו הופעלה בבית הדואר של שכונת אל-עודה, בצפון העיר עזה GAZA 3עזה 3    מרכז|x150px  מרכז|x150px  חותמת זו הופעלה במשרד האחורי של בית הדואר המרכזי שבשכונת שג'אעייה, ושימשה בעיקר להטבעת חותמות מעבר בבית המיון שפעל במקום GAZA 4עזה 4    מרכז|x150px  מרכז|x150px  חותמת זו שימשה את משרד המיון שפעל כבית הדואר המרכזי של רחוב עומר אל-מוח'תאר בעזה GAZA 5עזה 5  מרכז|x150px  מרכז|x150px  מרכז|x150px  חותמת זו הופעלה בבית הדואר של שכונת א-רימאל שבמערב עזה GAZA 6עזה 6  מרכז|x150px  מרכז|x150px  מרכז|x150px  חותמת זו שימשה את סניף הדואר שפעל במשרד הדרכונים שבנמל עזה ALNUSEIRATנוסייראת  מרכז|x150px  מרכז|x150px  מרכז|x150px  BANI SUHAYLAבני סוהילה  מרכז|x150px  מרכז|x150px  מרכז|x150px  BEIT HANUNבית חאנון  מרכז|x150px  מרכז|x150px  מרכז|x150px  BEIT LAHIAבית לאהיא  מרכז|x150px  מרכז|x150px  מרכז|x150px  DEIR EL BALAH 1דיר אל-בלח 1  מרכז|x150px  מרכז|x150px  מרכז|x150px  ELBURAIJאל-בורייג'  מרכז|x150px  מרכז|x150px  מרכז|x150px  JABALYA 1ג'באליה 1  מרכז|x150px  מרכז|x150px  מרכז|x150px  KHAN YUNES 1ח'אן יונס 1  מרכז|x150px  מרכז|x150px  מרכז|x150px  RAFAH 1רפיח 1  מרכז|x150px  מרכז|x150px  מרכז|x150px  SHAIKH REDWANשיח' רדואן  מרכז|x150px  מרכז|x150px  מרכז|x150px  JERICHO 1יריחו 1  מרכז|x150px  מרכז|x150px  מרכז|x150px  בחותמת המתכת של יריחו שולבה, לצד שם היישוב, סיסמה תיירותית בנוסח "העיר העתיקה ביותר בעולם"

חותמות המתכת בסניפי הדואר הנוספים
היקף השירות של דואר הרשות הפלסטינית ברצועת עזה הורחב במהלך השנים שלאחר יום ההפעלה הראשון במסגרת הסכם אוסלו א' (1.1.1995), ומעת לעת נפתחו בתי דואר נוספים. במקומות אלו הוכנסו לשימוש חותמות מתכת שיוצרו בגרמניה.
 שםבית הדואר  חותמתהמתכת  הערות ABSSAN 1עבסאן 1  מרכז|x150px  סניף הדואר נפתח ב-1 ביולי 1995. ELKRARAאל-קרארה  מרכז|x150px  סניף הדואר נפתח ב-10 במרץ 1997. ELMUGHAZIמע'אזי  מרכז|x150px  סניף הדואר נפתח ב-1 ביולי 1995. KHAN YUNES 2ח'אן יונס 2  מרכז|x150px  סניף הדואר נפתח ב-5 באוקטובר 1995. הוא נועד לשרת את תושבי מחנה הפליטים ח'אן יונס השוכן בחלקה הצפוני של העיירה ח'אן יונס. RAFAH TERMINALמעבר רפיח  מרכז|x150px  סניף הדואר נפתח ב-1 באוקטובר 1995, ונועד לשרת את משתמשי מסוף הגבול שבין רצועת עזה ומצרים. ZAWAIDAא-זוואידה  מרכז|x150px  סניף הדואר נפתח ב-1 ביולי 1995.

טיפוסי החותמות בסניף ח'וזאעה
ב-18 בינואר 1996 הוכנסה לשימוש ביישוב ח'וזאעה שברצועת עזה חותמת דואר חדשה. היה זה מקרה חריג בו החליפה חותמת מטיפוס גשר את חותמת המתכת אשר הוכנסה לשימוש בעת פתיחת בית הדואר, בחודש אוקטובר 1995.

לא היה כל פרסום שפרט את הסיבה להוצאתה משימוש של חותמת המתכת והחלפתה בחותמת מטיפוס גשר. עם זאת, לאור הכיתוב שעל חותמת ניתן להציע הסבר אפשרי להחלפה. בהכנת חותמת המתכת בגרמניה חל שיבוש בדרך בה נרשם שמו של היישוב באותיות לועזיות, ובמקום KHUZA'A נרשם KZAZAH. החותמת השגויה נותרה בשימוש פרק זמן מסוים והוחלפה בחותמת מטיפוס גשר בה נכתב שם היישוב בצורה תקינה.

זהו המקרה היחיד בו חותמת מטיפוס גשר הפכה לחותמת קבע. היא המשיכה לשמש את סניף הדואר של ח'וזאעה כעשר שנים, עד שהוחלפה בשנת 2006 בחותמת מטיפוס חדש.
 שםבית הדואר  טיפוסי החותמות  הערות חותמתהמתכת  חותמתהגשר KHUZAA (KZAZAH)ח'וזאעה  מרכז|x150px  מרכז|x150px  סניף הדואר נפתח בחודש ספטמבר 1995 והופעלה בו חותמת מתכת מתוצרת גרמניה. בינואר 1996 הוחלפה חותמת המתכת בחותמת מטיפוס גשר שיוצרה במצרים.

חותמות הביול שלא הופעלו 
בדיונים שהתקיימו במהלך החודשים אפריל ומאי 1994, סוכם כי הבולים אותם תדפיס הרשות הפלסטינית ישמשו אך ורק לצורך משלוח דברי דואר בתוך השטח שבאחריותה. דברי דואר המיועדים אל מחוץ לשטחי הרשות, לישראל או לארצות אחרות, חייבים היו על פי ההסכם להישלח דרך ישראל ולהיות מבויילים בבולים ישראלים.

ב-13 בדצמבר 1994, לקראת מועד ההפעלה של בתי הדואר הפלסטינים אשר תוכנן ליום 1 בינואר 1995, התקיימה פגישה בין נציגי הדואר של הרשות הפלסטינית ובין אנשי רשות הדואר של ישראל. בפגישה זו הוצע לפלסטינים לרכוש בולים ישראלים במחיר נמוך מערכם הנקוב, אולם נציג הרשות הפלסטינית דחה את ההצעה. הוא טען שמכירת הבולים הישראלים תיתקל בהתנגדות חריפה של האוכלוסייה הפלסטינית.

על מנת לפתור את בעיית המשלוח של דברי דואר אל מחוץ לשטחי הרשות הפלסטינית, הועלתה על ידי דואר ישראל ההצעה להשתמש במכונות ביול בהן תותקן גלופה של הרשות הפלסטינית. הצעה זו התקבלה בברכה על ידי נציגי הרשות, והם ביקשו לקבל בהקדם האפשרי עשר מכונות ביול. במכתב ששלחה רשות הדואר הישראלית ביום 24 בינואר 1995 אל מנכ"ל משרד הדואר ברשות הפלסטינית נמסר כי רשות הדואר מוכנה לספק 15 מכונות ביול ללא כל תמורה. סכומי ההטבעה במכונות הביול יופיעו בשקלים ישראלים.

מנהיגי הרשות הפלסטינית ניסו באותה תקופה לאשר את השימוש בבולים אותם הדפיסו בגרמניה, ואשר עוצבו במתכונת אשר הפרה את ההסכם עליו חתמו עם ישראל. כמחווה של רצון טוב הבטיח יצחק רבין, ראש ממשלת ישראל, ליאסר ערפאת, יושב ראש הרשות הפלסטינית, להכשיר את הבולים הבעייתיים באמצעות הוספת הדפס רכב של המטבע "פילס" על גבי המילה "מילס" שהודפסה במקור בניגוד להסכם. בעקבות זאת הודיעו נציגי הדואר של הרשות הפלסטינית כי על פי הנחייתו של יאסר ערפאת הם מנועים מלהפעיל את מכונות הביול לפני כניסתם של הבולים הפלסטינים לשימוש.

מצב זה נמשך עד חודש נובמבר 1995, מועד בו הופעל הסכם אוסלו ב'. בהסכם זה הותר לבייל בבולים פלסטינים גם מכתבים המיועדים אל מחוץ לשטחי הרשות. במצב זה לא היה עוד צורך במכונות הביול, והן נגנזו מבלי שיופעלו כלל.

החתמות המחווה
גורמים בדואר הפלסטיני, אשר היו בקשר עם ד"ר יוסף ואלך וידעו שהוא מתעניין בכל חידוש בתהליכי העבודה בדואר הרשות הפלסטינית, שלחו אליו בתחילת שנת 1995 סדרה בת 15 חותמות, אחת מכל מכונת ביול. החותמות הוטבעו כמחווה עם סכום אפס, והן נשאו תאריכים שונים. אין לייחס כל חשיבות לתאריך המופיע בחותמת. כל החותמות הוטבעו באתר אחד וניכר כי לא נעשה כל ניסיון לשנות את מצב המכונה ולהתאים את התאריך למועד ההחתמה. החתמות מחווה אלו מהוות תיעוד יחיד לעיצוב של חותמות הביול.

 שםבית הדואר  חותמתהמתכת  הערות GAZA 1עזה 1  מרכז|x150px  GAZA 2עזה 2  מרכז|x150px  GAZA 5עזה 5  מרכז|x150px  GAZA 6עזה 6  מרכז|x150px  ALNUSEIRATנוסייראת  מרכז|x150px  BANI SUHAYLAבני סוהילה  מרכז|x150px  BEIT HANUNבית חאנון  מרכז|x150px  BEIT LAHIAבית לאהיא  מרכז|x150px  DEIR EL BALAH 1דיר אל-בלח 1  מרכז|x150px  ELBURAIJאל-בורייג'  מרכז|x150px  JABALYA 1ג'באליה 1  מרכז|x150px  KHAN YUNES 1ח'אן יונס 1  מרכז|x150px  RAFAH 1רפיח 1  מרכז|x150px  SHAIKH REDWANשיח' רדואן  מרכז|x150px  JERICHO 1יריחו 1  מרכז|x150px 

הסכם אוסלו ב' - העברת האחריות על הגדה המערבית
פתיחת בתי הדואר של הרשות הפלסטינית בגדה המערבית
ביום 8 בנובמבר 1995, במסגרת מימוש הסכמי אוסלו ב', הופעלו ברחבי הגדה המערבית 36 בתי דואר. המועד המקורי נקבע ליום 5 בנובמבר 1995, אולם נדחה עקב הירצחו של יצחק רבין, ראש ממשלת ישראל, בשעות הערב של היום הקודם - 4 בנובמבר 1995.

בסניפים אלו הוכנסו לשימוש חותמות עשויות גומי, שנוצרו ככל הנראה בשטח הגדה המערבית. חותמות הגומי שימשו במגוון התפקידים הרגיל, הן כחותמות ביטול, הן כחותמות הגעה והן כחותמות מעבר. בנוסף ניתן למצוא אותן על טפסים שונים דוגמת קבלות של דואר רשום.

כעבור מספר חודשים, במהלך פברואר-מרץ 1996, הוכנסו בהדרגה לשימוש במרבית סניפי הדואר של הגדה המערבית חותמות מתכת מאיכות מעולה שיוצרו בגרמניה. בשונה ממה שהתרחש ברצועת עזה וביריחו, חותמות המתכת לא החליפו את חותמות הגומי, שנותרו בבתי הדואר והמשיכו לשמש במקביל לחותמות המתכת החדשות. שני סוגי החותמות שימשו בו זמנית את דואר הרשות הפלסטינית משך שנים רבות ובחלק מבתי הדואר אף הוכנסו לשימוש חותמות גומי חדשות.

טבלה מסכמת של טיפוסי החותמות ששימשו במהלך יישום אוסלו ב'
 שםבית הדואר  טיפוסי החותמות  הערות חותמתהגומי  חותמתהמתכת AL AIZARYA 1אלעיזריה 1  מרכז|x150px    חותמת המתכת לא הופעלה בבית הדואר של אלעיזריה. AL BIREH 1אל-בירה 1  מרכז|x150px  מרכז|x150px  חותמת המתכת הופעלה בחודש יולי 1999. AL DAHRYA 1דאהרייה 1  מרכז|x150px  מרכז|x150px  חותמת המתכת הופעלה ב-19 בפברואר 1996. ANABTA 1ענבתא 1  מרכז|x150px  מרכז|x150px  חותמת המתכת הופעלה ב-4 במרץ 1996. ARRABA 1עראבה 1  מרכז|x150px  מרכז|x150px  חותמת המתכת הופעלה ב-14 באפריל 1997. ATTIL 1עתיל 1  מרכז|x150px  מרכז|x150px  חותמת המתכת הופעלה ב-14 באפריל 1997. AZUN 1עזון 1  מרכז|x150px  מרכז|x150px  חותמת המתכת הופעלה ב-21 במרץ 1996. BEIT JALA 1בית ג'אלא 1  מרכז|x150px  מרכז|x150px  חותמת המתכת הופעלה ב-8 ביוני 1996. BEIT SAHUR 1בית סאחור 1  מרכז|x150px  מרכז|x150px  חותמת המתכת הופעלה ב-3 במרץ 1996. BEIT UMMAR 1בית אומר 1  מרכז|x150px  מרכז|x150px  חותמת המתכת הופעלה ב-20 במרץ 1997. BEITUNYA 1ביתוניא 1  מרכז|x150px    חותמת המתכת לא הופעלה בבית הדואר של ביתוניא. BETHLEHEM 2בית לחם 2  מרכז|x150px  מרכז|x150px  חותמת המתכת הופעלה ב-4 בפברואר 1996. BIR ZEIT 1ביר זית 1  מרכז|x150px  מרכז|x150px  חותמת המתכת הופעלה ב-12 ביוני 1996. DEIR AL GUSUN 1דיר אל-ע'וסון 1  מרכז|x150px  מרכז|x150px  חותמת המתכת הופעלה ב-11 באפריל 1996. DEIR DEBWAN 1דיר דיבוואן 1  מרכז|x150px    חותמת המתכת לא הופעלה בבית הדואר של דיר דיבוואן. DURA 1דורא 1  מרכז|x150px  מרכז|x150px  חותמת המתכת הופעלה במועד לא ידוע בתחילת שנת 1996. EL YAMON 1אל-יאמון 1  מרכז|x150px    חותמת המתכת לא הופעלה בבית הדואר של אליאמון. HALHUL 1חלחול 1  מרכז|x150px  מרכז|x150px  חותמת המתכת הופעלה ב-23 במאי 1996. HEBRON 2חברון 2  מרכז|x150px  מרכז|x150px  חותמת המתכת הופעלה ב-4 בפברואר 1996. HUWARAH 1חווארה 1  מרכז|x150px  מרכז|x150px  חותמת המתכת הופעלה ב-4 באפריל 1999. JENIN 1ג'נין 1  מרכז|x150px  מרכז|x150px  חותמת המתכת "ג'נין 2" הופעלה ב-11 במרץ 1996. KUFEL HARIS 1כיפל חארת' 1  מרכז|x150px    חותמת המתכת לא הופעלה בבית הדואר של כיפל חארת'. NABLUS 2שכם 2  מרכז|x150px  מרכז|x150px  חותמת המתכת הופעלה ב-9 במרץ 1996. QABATIYA 1קבטיה 1  מרכז|x150px    חותמת המתכת הופעלה רק בתחילת שנות ה-2000. QALQILYA 1קלקיליה 1  מרכז|x150px  מרכז|x150px  חותמת המתכת הופעלה ב-14 בפברואר 1996. RAMALLAH 2רמאללה 2  מרכז|x150px  מרכז|x150px  חותמת המתכת "רמאללה 2" הופעלה ב-2 במאי 1996. חותמת "רמאללה 3" הופעלה במחצית שנת 1997. SALFIT 1סלפית 1  מרכז|x150px  מרכז|x150px  חותמת המתכת הופעלה ב-5 במאי 1996. SELIT ADAHER 1סילת א-ד'אהר 1  מרכז|x150px  מרכז|x150px  חותמת המתכת הופעלה ב-21 במרץ 1996. SILWAD 1סילואד 1  מרכז|x150px  מרכז|x150px  חותמת המתכת הופעלה בתחילת שנת 1996. SINGEL 1סינג'יל 1  מרכז|x150px    חותמת המתכת לא הופעלה בבית הדואר של סינג'יל. TARQUMYA 1תרקומיא 1  מרכז|x150px  מרכז|x150px  חותמת המתכת הופעלה ב-26 ביולי 1999. TAYBEH 1טייבה 1  מרכז|x150px    חותמת המתכת הופעלה רק בתחילת שנות ה-2000. TUBAS 1טובאס 1  מרכז|x150px  מרכז|x150px  חותמת המתכת הופעלה ב-10 במאי 1997. TULKARM 2טולכרם 2  מרכז|x150px  מרכז|x150px  חותמת המתכת הופעלה ב-4 בפברואר 1996. YAABAD 1יעבד 1  מרכז|x150px    חותמת המתכת לא הופעלה בבית הדואר של יעבד. העותק היחיד המוכר של החותמת הוחתם בתחילת שנות ה-2000 במשרד הדואר הפלסטיני, אולם מסיבה לא ברורה החותמת לא הועברה לבית הדואר. YATTA 1יטא 1  מרכז|x150px  מרכז|x150px  חותמת המתכת הופעלה ב-4 בפברואר 1996.

חותמות הגומי בסניפי הדואר הנוספים לאחר יישום הסכם אוסלו ב'
בשנים שלאחר יום ההפעלה הראשון של בתי הדואר בגדה המערבית במסגרת הסכם אוסלו ב' (8.11.1995) הורחב היקף השירות מעת לעת ונפתחו בתי דואר נוספים. במקומות אלו הוכנסו לשימוש חותמות גומי מתוצרת מקומית של הרשות הפלסטינית.

 שםבית הדואר  חותמתהגומי  הערות ABWEIN 1עבוין 1  מרכז|x150px  סניף הדואר נפתח במועד לא ידוע במחצית שנת 1997. AJJA 1עג'ה 1  מרכז|x150px  סניף הדואר נפתח ב-4 בדצמבר 1995. BANI NAIM 1בני נעים 1  מרכז|x150px  סניף הדואר נפתח במועד לא ידוע בתחילת שנת 1996. BAQA ESH SHARQIYAH 1באקה א-שרקייה 1  מרכז|x150px  סניף הדואר נפתח במועד לא ידוע בסוף שנת 1995. BEIT UMRIN 1בית אימרין 1  מרכז|x150px  סניף הדואר נפתח במועד לא ידוע בתחילת שנת 1996. BIDYA 1בידיא 1  מרכז|x150px  סניף הדואר נפתח ב-27 במאי 1997. EL-ZABABDEH 1א-זבאבדה 1  מרכז|x150px  סניף הדואר נפתח ב-28 במאי 1997. ES SAMOU 1א-סמוע 1  מרכז|x150px  סניף הדואר נפתח במועד לא ידוע בסוף שנת 1997. HABLA 1חבלה 1  מרכז|x150px  סניף הדואר נפתח במועד לא ידוע בסוף שנת 1997. RAMALLAH 1 DEPARTMENTS COMPLEXרמאללה 1, מתחם דירות  מרכז|x150px  סניף הדואר הזה נועד לשרת את אזור המוקטעה שבצפון העיר רמאללה. הסניף נפתח במועד לא ידוע במחצית שנת 1996. SEILET EL HARTHIYA 1סילת אל-חארית'יה 1  מרכז|x150px  סניף הדואר נפתח ב-21 בדצמבר 1995. ZATARA 1זעתרה 1  מרכז|x150px  סניף הדואר נפתח ב-22 בדצמבר 1997.

חותמות קווי הדואר הנע שלא הופעלו
במחצית שנת 1997, כשנה וחצי לאחר תחילת יישום הסכמי אוסלו ב', פעלו בשטחי הרשות הפלסטינית בגדה המערבית כמה עשרות בתי דואר שהיו ממוקמים בערים וובישובים הגדולים. מנהלי הדואר ביקשו להרחיב את השירות גם למקומות יישוב קטנים יותר, ולהנהיג בכפרי הגדה המערבית שירות של דואר נע.

על פי מודל זה, הפועל במדינת ישראל מאז תחילת שנות החמישים, יוצא רכב מאחד מבתי הדואר המרכזיים ופוקד במהלך היום מספר יישובים לאורך נתיב מתוכנן מראש. בכל יישוב חונה הרכב לפרק זמן קצר, ומשמש כסניף דואר מקומי המקבל ומוסר דברי דואר. במתכונת זו פעל דואר ישראל גם ברצועת עזה, שם הופעל קו "קטע עזה" עד יום 4 במאי 1994, מועד בו נסגר עם תחילת יישום הסכמי אוסלו א'.

כוונת הרשות הפלסטינית הייתה להפעיל מבית הדואר של רמאללה שני קווים של דואר נע, והיא הכינה עבורם חותמות מתאימות, שנקראו בשמות "דואר נע 1" ו-"דואר נע 2". לא ידוע מה מסלול הנסיעה שתוכנן עבור קווים אלו ואילו יישובים תוכננו לקבל שירות מקווי הדואר הנע.

ביום שתוכנן להפעלת השירות שלח מנהל דואר רמאללה אל ד"ר יוסף ואלך מעטפות שהוחתמו בחותמות המיוחדות של קווי הדואר הנע. ב-28 ביוני 1997 נשלחו המעטפות עליהן הוטבעה חותמת "דואר נע 2", ולמחרת, ב-29 ביוני 1997, נשלחו המעטפות עליהן הוטבעה חותמת "דואר נע 1". בדיעבד התברר כי חותמת היום הראשון לפתיחת שירות הדואר הנע הייתה גם חותמת היום האחרון של השירות. למעשה השירות לא הופעל כלל, והמעטפות שנשלחו מדואר רמאללה הן תיעוד בולאי יחיד לקיומן של חותמות הדואר הנע. לא ידועה הסיבה לאי הפעלת השירות המתוכן.

 שםבית הדואר  חותמתהגומי  הערות MOBILE POST 1דואר נע 1  מרכז|x150px  היום היחיד בו הוטבעה החותמת, כיוון שהשירות לא הופעל מעולם. MOBILE POST 2דואר נע 2  מרכז|x150px  היום היחיד בו הוטבעה החותמת, כיוון שהשירות לא הופעל מעולם.

 לקריאה נוספת 
 יוסף ואלך, "תקופת המעבר של דואר הרשות הפלסטינית", בתוך: שובל - מגזין הבולאים בישראל, גיליון מס' 21, יוני-יולי 1996, עמ' 9–10.
 "ערפאת שב אל המנדט", בתוך: שובל - מגזין הבולאים בישראל, גיליון מס' 16, אוגוסט 1995, עמ' 11.
 "הר הבית והנשר הפלסטיני", בתוך: שובל - מגזין הבולאים בישראל, גיליון מס' 11, אוקטובר-נובמבר 1994, עמ' 7.
 "לא ניכפה עצמנו על הפלשתינאים" (ראיון מיוחד של שלמה שמגר עם הרצל בר-מג), בתוך: שובל - מגזין הבולאים בישראל, גיליון מס' 9, יוני-יולי 1994, עמ' 6.
 "אני מציע בולים נועזים, מודרניים" (ראיון מיוחד של שלמה שמגר עם ד"ר נביל שעת'), בתוך: שובל - מגזין הבולאים בישראל, גיליון מס' 9, יוני-יולי 1994, עמ' 7.
 Dr. Josef Wallach, "The transition period of the Palestine Authority Post, Part I - Manual Cancellations and Provisional Postmarks", In: The Israel Philatelist, VOL XLVII No. 7/8, August 1996, p.7579-7582
 Dr. Josef Wallach, "The transition period of the Palestine Authority Post, Part II - External Postal Communications from The Palestine Authority", In: The Israel Philatelist, VOL XLIX No. 3, June 1998, p.82-85
 Sidney Fingerhood, "A new cross-border collecting field - Palestine Authority Mail", In: The Israel Philatelist, VOL XLIX No. 3, June 1998, p.99-100
 Josef Wallach, "The transition period of the Palestine Authority Post, Part 1 - Pen Cancellations & Provisional Postmarks", In: Holy Land Postal History, VOL IV No. 65-66, Winter/Spring 1996, p.149-156
 Josef Wallach, "The transition period of the Palestine Authority Post, Part 2 - External Postal Communications from The Palestine Authority", In: Holy Land Postal History, VOL IV No. 73-74, Winter/Autumn 1997, p.418-429

 קישורים חיצוניים 

 ייסוד דואר הרשות הפלסטינית
 PNA Post Offices and Postmarks

 הערות שוליים 

קטגוריה:תקשורת פלסטינית